Tore Frisholm

Tore Frisholm (født 12. april 1924, død 4. april 1995) var en norsk bandyspiller, trener og leder. Han vokste opp på Lindern i Oslo og representerte Frigg hele sin karriere. For Frigg var han tapende finalist i NM i bandy i 1947 og 1948. Hans vanligste posisjon på banen var senterhalf.

Frisholm spilte 19 landskamper og var blant annet med på landslaget under OL i 1952 da bandy var demonstrasjonsgren. Etter spillerkarrieren virket Frisholm i mange år som landslagstrener og leder i ulike verv innen bandysporten. Han ble hedret av både det norske og svenske bandyforbundet.

Frisholm skrev om bandy i Morgenposten og Arbeiderbladet i tillegg til sitt daglige yrke som avdelingsingeniør i Oslo sporveier.

 Referanser 

 Eksterne lenker 

Kategori:Norske bandyspillere
Kategori:Norske idrettsledere